sagorsarker/bangla-wikipedia huggingface dataset:
তেজগাঁও রেলওয়ে স্টেশন

তেজগাঁও রেলওয়ে স্টেশন হচ্ছে বাংলাদেশের একটি রেলওয়ে স্টেশন যা ঢাকা জেলার তেজগাঁওতে অবস্থিত।
স্টেশনটিতে একটি প্ল্যাটফর্ম আছে। প্ল্যাটফর্মটি প্রায় চারদিক থেকেই খোলা। যাত্রীদের জন্য ১৫ আসনের একটি বিশ্রামাগার (দ্বিতীয় শ্রেণি) আছে। টিকিট কাটার জন্য মোট তিনটি কাউন্টার রয়েছে, যার মধ্যে দুটি পুরুষ এবং একটি মহিলা ও বিশেষ চাহিদাসম্পন্ন যাত্রীদের জন্য।
দূর্বল অবকাঠামো, পর্যাপ্ত লোকবলের অভাব, দূষিত পরিবেশ এবং নিরাপত্তাহীনতার কারণে তেজগাঁও রেলওয়ে স্টেশন প্রায়ই সমালোচিত। গণমাধ্যমগুলোতে প্রকাশিত সংবাদ অনুযায়ী, চলন্ত ট্রেনে অধিকাংশ ছিনতাইয়ের ঘটনা তেজগাঁও রেলওয়ে স্টেশন এলাকায় ঘটছে।
সৈয়দ আনোয়ার হোসেন

সৈয়দ আনোয়ার হোসেন (জন্ম ৫ নভেম্বর ১৯৪৭) একজন বাংলাদেশি ইতিহাসবিদ এবং বাংলা একাডেমির সাবেক মহাপরিচালক। তিনি দারুল ইহসান বিশ্ববিদ্যালয়ের সাবেক উপাচার্য এবং ডেইলি সান পত্রিকার প্রতিষ্ঠাতা সম্পাদক ছিলেন। শিক্ষা ও গবেষণায় বিশেষ অবদানের জন্য ২০১৯ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালের ১ মার্চ থেকে তিনি বিইউপিতে বঙ্গবন্ধু চেয়ার অধ্যাপক হিসেবে দায়িত্ব পালন করছেন।
সৈয়দ আনোয়ার ১৯৪৭ সালের ৫ নভেম্বর বগুড়ায় জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগ থেকে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রি লাভ করেন। পরে কমনওয়েলথ বৃত্তি নিয়ে এডিনবরা বিশ্ববিদ্যালয় থেকে আন্তর্জাতিক ইতিহাস বিষয়ে এমএ এবং লন্ডন বিশ্ববিদ্যালয় থেকে ব্রিটিশ প্রশাসনিক ইতিহাসে পিএইচডি ডিগ্রি লাভ করেন। ১৯৮৭ থেকে ১৯৮৮ সাল পর্যন্ত তিনি ইউনিভার্সিটি অব ক্যালিফোর্নিয়ার ফুলব্রাইট ফেলো ছিলেন।
সৈয়দ আনোয়ার ১৯৭০ সালের ৩ আগস্ট ঢাকা বিশ্ববিদ্যালয়ের ইতিহাস বিভাগের শিক্ষক হিসেবে যোগদান করেন। ১৯৮৫ সালে তিনি পূর্ণ অধ্যাপক হন। ১৯৯৩ থেকে ১৯৯৬ সাল পর্যন্ত তিনি ইতিহাস বিভাগের চেয়ারম্যান ছিলেন। পরে ১৯৯৭ থেকে ২০০১ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন। ২০০৪ থেকে ২০০৫ সাল পর্যন্ত তিনি তৎকালীন দারুল ইহসান বিশ্ববিদ্যালয়ের উপাচার্য ছিলেন।
২০১০ সালে ইংরেজি দৈনিক ডেইলি সান যাত্রা শুরু করলে তিনি এর প্রতিষ্ঠাতা সম্পাদক হিসেবে ২০১২ সাল পর্যন্ত দায়িত্ব পালন করেন। ২০১৪ সালের ১ জুলাই ঢাকা বিশ্ববিদ্যালয়ের অধ্যাপক হিসেবে অবসর গ্রহণ করেন। অবসরের পর থেকে তিনি সুপারনিউমারি অধ্যাপক হিসেবে একই বিশ্ববিদ্যালয়ে যুক্ত রয়েছেন।
গেন্ডারিয়া রেলওয়ে স্টেশন

গেন্ডারিয়া রেলওয়ে স্টেশন বাংলাদেশের ঢাকা বিভাগের ঢাকা জেলার গেন্ডারিয়া থানায় অবস্থিত একটি রেলওয়ে স্টেশন। ঢাকা-যশোর রেলপথ এই স্টেশন থেকেই শুরু হয়েছে।
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে গেন্ডারিয়া রেলওয়ে স্টেশন(Grand Area) তৈরি করা হয়। ঢাকা-যশোর রেলপথ নির্মাণের সময় এই স্টেশনটি পুনর্নির্মাণ করা হয়।
গেন্ডারিয়া রেলওয়ে স্টেশন দিয়ে নারায়ণগঞ্জ কমিউটার ও কিছু লোকাল ট্রেন চলাচল করে।
কলিন ওয়েসলি

কলিন টিচ ওয়েসলি (; জন্ম: ৫ সেপ্টেম্বর, ১৯৩৭) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও দক্ষিণ আফ্রিকার বিশ্ববিদ্যালয় দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন টিচ ওয়েসলি নামে পরিচিত কলিন ওয়েসলি।
১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত কলিন ওয়েসলি’র প্রথম-শ্রেণীর খেলোয়াড়ী জীবন চলমান ছিল। উচ্চতার দিক দিয়ে ছোট-খাটো গড়নের অধিকারী ছিলেন। পাঁচ ফুট সাড়ে চার ইঞ্চি তার উচ্চতা। প্রথম-শ্রেণীর ক্রিকেটে বর্ণাঢ্যবিহীন খেলোয়াড়ী জীবন অতিবাহিত করেন। নয় মৌসুমে অংশ নিয়ে মাত্র দুইটি সেঞ্চুরির সন্ধান পেয়েছেন। আন্তর্জাতিক ক্রিকেটে তার অবস্থান আরও বাজেভাবে অতিবাহিত হয়।
মূলতঃ মাঝারিসারিতে ব্যাটিং করতেন ও বামহাতে স্পিন বোলিংয়ে দক্ষ ছিলেন কলিন ওয়েসলি। ১৯৫৭ সাল থেকে ১৯৬৬ সাল পর্যন্ত নাটাল দলের পক্ষে প্রথম-শ্রেণীর ক্রিকেটে অংশগ্রহণ করেছিলেন তিনি। ১৯৬১-৬২ মৌসুমে নিউজিল্যান্ড দল দক্ষিণ আফ্রিকা গমন করে। এ পর্যায়ে নিউজিল্যান্ডীয় একাদশের বিপক্ষে নাটাল দল প্রথম-শ্রেণীর খেলায় অংশ নেয়। নাটাল দল ফলো-অনের কবলে পড়লে তিনি ১৩১ রান করেছিলেন। এটিই তার সমগ্র প্রথম-শ্রেণীর খেলোয়াড়ী জীবনের সর্বোচ্চ ইনিংস হিসেবে চিত্রিত হয়।
নিজস্ব সর্বশেষ প্রথম-শ্রেণীর মৌসুমে সেঞ্চুরি করেছিলেন। ১৯৬৫-৬৬ মৌসুমে নাটাল বি-দলের সদস্যরূপে নর্থ ইস্টার্ন ট্রান্সভালের বিপক্ষে কারি কাপে এ সেঞ্চুরিটি তার একমাত্র সেঞ্চুরি ছিল। এ পর্যায়ে তিনি দলের অধিনায়কের দায়িত্ব পালন করে প্রথম ইনিংসে ১২০ রান তুলেন। এটিই খেলায় একমাত্র সেঞ্চুরি ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন কলিন ওয়েসলি। ২৩ জুন, ১৯৬০ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ জুলাই, ১৯৬০ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
১৯৬০ সালে ইংল্যান্ড গমনার্থে তাকে দক্ষিণ আফ্রিকা দলের অন্যতম সদস্যরূপে মনোনীত করা হয়। স্বাগতিক ইংল্যান্ড দলের বিপক্ষে একমাত্র টেস্ট সিরিজে অংশ নেয়ার সুযোগ হয়েছিল তার। এ পর্যায়ে মাত্র ৩৫ রানের সর্বোচ্চ টেস্ট ইনিংস খেলেন। মাত্র ৯.৮০ গড়ে রান সংগ্রহ করতে পেরেছিলেন তিনি। টেস্টে দূর্লভ কিং পেয়ার লাভের ন্যায় বাজে রেকর্ডের সাথে নিজেকে জড়িয়ে রেখেছেন। ট্রেন্ট ব্রিজে অনুষ্ঠিত টেস্টে ইংরেজ ক্রিকেটার ব্রায়ান স্ট্যাদাম তাকে উভয় ইনিংসেই শূন্য রানে বিদেয় করেছিলেন।
সংক্ষিপ্ত সময়ের জন্যে প্রাদেশিক ক্রিকেটে ফিরে আসেন ও নাটাল দলের নেতৃত্ব ছিলেন। এ পর্যায়ে দলটি সি. ওয়েসলি একাদশ নামে পরিচিতি পায়। ১৯৬৯-৭০ মৌসুমে দক্ষিণ আফ্রিকার ঘরোয়া লিস্ট এ প্রতিযোগিতা নিসান শীল্ডের প্রথম মৌসুমে খেলেন। তবে, চূড়ান্ত খেলায় দলটি ইজে বার্লো একাদশের বিপক্ষে মাত্র দুই রানে পরাভূত হয়েছিল।
ক্রিকেট খেলা থেকে অবসর গ্রহণের পর দক্ষিণ আফ্রিকার তামাকজাতকরণ সংস্থা ওয়েসলি’র স্বত্ত্বাধিকারী হিসেবে দায়িত্ব পালন করছেন।
মোনায়েম সরকার

মোনায়েম সরকার (জন্ম ৩০ মার্চ ১৯৪৫) একজন বাংলাদেশি রাজনীতিবিদ, কলাম লেখক ও গবেষক। ২০১৩ সালে বাংলা একাডেমি তাকে সম্মানসূচক ফেলোশিপ প্রদান করে।
মোনায়েম ১৯৪৫ সালের ৩০ মার্চ তৎকালীন ব্রিটিশ ভারতের কুমিল্লার দেবীদ্বারের ফতেহাবাদ গ্রামে জন্মগ্রহণ করেন। ১৯৬৭ সালে তিনি ঢাকা বিশ্ববিদ্যালয় থেকে ফলিত পদার্থ বিজ্ঞানে এম.এসসি. ডিগ্রি লাভ করেন। ছাত্রজীবনেই রাজনীতির সাথে জড়িত হন। এ সময় ছাত্র ইউনিয়ন, কমিউনিস্ট পার্টি ও ন্যাপের রাজনীতিতে উল্লেখযোগ্য ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি যুদ্ধে অংশ নেন।
মোনায়েম বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক হিসেবে দায়িত্ব পালন করেন। এছাড়া বাংলাদেশ উদীচী শিল্পীগোষ্ঠী প্রতিষ্ঠায় গুরুত্বপূর্ণ ভূমিকা পালন করেন।
মোনায়েম রচিত ও সম্পাদিত গ্রন্থসমূহের মধ্যে রয়েছে:
দময়ন্তী বেশরা

দময়ন্তী বেশরা হলেন একজন সাঁওতালি লেখিকা এবং কবি। সাঁওতালি সাহিত্যে তাঁর কাব্যগ্রন্থ 'সায় সাওহেদ'-এর জন্যে ২০০৯ সালে তিনি সাহিত্য অকাদেমী পুরস্কার লাভ করেন। তিনি ২০২০ সালে পদ্মশ্রী পুরস্কারে ভূষিত হয়েছিলেন ।
দময়ন্তীর জন্ম ১৯৬২ সালের ১৮ই ফেব্রুয়ারি ওড়িশার ময়ূরভঞ্জ জেলার বোবাইজোড়া গ্রামে রাজমল মাঝি এবং পুঙ্গি মাঝির ঘরে। সাঁওতালি ঐতিহ্য মেনে, দময়ন্তীর ডাকনাম রাখা হয়েছিল 'ধিগিজ', যা ছিল তাঁর দিদার নাম। বোবাইজোড়া গ্রামটি প্রধান জেলাশহর বারিপদা থেকে প্রায় ৯০ কিলোমিটার দূরে। দময়ন্তীর শৈশবে তাঁর গ্রামে কোন প্রথাগত বিদ্যালয় ছিল না, কিন্তু কিছু সহৃদয় শিক্ষাব্রতীগণ সেখানে একটি আটচালাতে একটি পাঠশালা শুরু করেছিলেন। দময়ন্তীও অন্যদের সাথে সেই বিদ্যালয়েই পড়াশোনার শুরু করেন। পড়াশোনার প্রতি তাঁর আগ্রহ লক্ষ্য করে তাঁর নিঃসন্তান কাকা বুধন মাঝি এবং কাকিমা মণি মাঝি, যাঁরা দেউলি গ্রামে বসবাস করতেন, দময়ন্তীকে নিজেদের কাছে নিয়ে যান এবং সরকারি বিদ্যালয়ে ভর্তি করে দেন। দেউলি বিদ্যালয়ে তিনি তৃতীয় শ্রেণী পর্যন্ত এবং গ্রাম থেকে ২ কিলোমিটার দূরে চান্ডিদা বিদ্যালয়ে পঞ্চম শ্রেণী পর্যন্ত পড়াশোনা করেন। ষষ্ঠ শ্রেণী থেকে রায়রংপুর বিদ্যালয়ে, রায়রংপুর কন্যাশ্রমে থেকে তাঁর পড়াশোনা আরম্ভ হয়। ১৯৭৭ সালে সেখান থেকে ম্যাট্রিক পরীক্ষায় উত্তীর্ণ হন তিনি। এই সময়েই তাঁর কবিতা লেখার হাতেখড়ি।
রায়রংপুর শহরে কোন মহাবিদ্যালয় না থাকায়, তিনি ভুবনেশ্বরে রমাদেবী মহিলা কলেজে ভর্তি হন। সেখান থেকেই ১৯৭৯ সালে আই এ এবং ১৯৮১ সালে ওড়িয়া সাহিত্যে সাম্মানিক সহ স্নাতক হন দময়ন্তী। ১৯৮৩ সালে ভুবনেশ্বরে উৎকল বিশ্ববিদ্যালয় থেকে ভাষাতত্ব বিশেষ বিষয় সহ স্নাতকোত্তর উত্তীর্ণ হন তিনি। ১৯৮৫ সালে সম্বলপুরে প্রথম চাকরিতে যোগ দেন তিনি। এরপর ১৯৮৭ সালে ওড়িশা পাবলিক সার্ভিস কমিশনের পরীক্ষার মাধ্যমে বারিপদার মহারাজা পূর্ণচন্দ্র কলেজে প্রভাষক হিসেবে যোগ দেওয়ার পরেই তাঁর সাহিত্যিক জীবন বিকশিত হতে শুরু করে।
১৯৮৮ সালে, একজন সাহিত্যপ্রেমী ব্যাঙ্ক অফিসার, শ্রী গঙ্গাধর হাঁসদার সাথে বিবাহবন্ধনে আবদ্ধ হন দময়ন্তী। ২০০৪ সালে পিএইচডি লাভ করেন তিনি। 
১৯৯০ সালে তাঁর প্রথম কবিতা "ওনোলিয়া" প্রকাশিত হয় 'ফাগুল কোয়েল' পত্রিকায়। পণ্ডিত রঘুনাথ মূর্মূর উপর আধারিত একটি প্রবন্ধও প্রকাশিত হয়। এই সময় তিনি সাঁওতালি এবং ওড়িয়া ভাষায় সাহিত্যকর্ম শুরু করেন। স্বামীর উৎসাহে ১৯৯৩ সালে তিনি ওড়িয়া সাহিত্যে এম ফিল সম্পূর্ণ করেন। এছাড়া তিনি তাঁর স্বামীর সাথে যৌথভাবে 'ভিগ সার' শিরোনামে একটি নাটক রচনা করেন। ১৯৯৪ সালে তাঁর প্রথম কবিতার বই 'জিভি ঝরনা' প্রকাশিত হয়। এটিই ছিল সাঁওতালি ভাষায় রচিত প্রথম কোন মহিলা কবির কাব্যগ্রন্থ। এই কাব্যগ্রন্থের জন্যে তিনি 'সর্বভারতীয় সাঁওতাল লেখক সঙ্ঘ'-য়ের পক্ষ থেকে 'বর্ষসেরা লেখক' মনোনীত হন। ১৯৯৫ সালে প্রকাশিত হয় তার প্রবন্ধ সংগ্রহ 'সাগেন সুনহেড' এবং আরো একটি কবিতার বই। ১৯৯৫ সালে তিনি বারিপদার মহাবিদ্যালয় থেকে ফুলবনির মহাবিদ্যালয়ে বদলি হয়ে যান। এই সময়েই তাঁর সাহিত্যিকজীবনের একটি বিপ্লব ঘটে যায়। 
১৯৯৬ সালে ওড়িয়া ভাষায় পণ্ডিত রঘুনাথ মূর্মু শিরোনামে তাঁর বই প্রকাশিত হয়।
২০০৪ থেকে তিনি বহু কবিতা, প্রবন্ধ, সমালোচনা, ব্যাকরণ, সাঁওতালি ভাষার ইতিহাস ইত্যাদি রচনা করেছেন।
তিনি ২০১১ সালে প্রথম সাঁওতালি ভাষায় মহিলাদের পত্রিকা 'করম ডর' প্রকাশ করেন; যা এখনও প্রকাশিত হয়ে চলেছে। 
এখনো পর্যন্ত তিনি সাঁওতালি ভাষায় ১১টি এবং ওড়িয়া ভাষায় ৫টি বই রচনা করেছেন ।
যোহন গুণসেকরা

যোহন গুণসেকরা (; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি।
১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি।
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে।
ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন।
বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি।
গুরুতর অপরাধ দমন সংক্রান্ত জাতীয় সমন্বয় কমিটি

গুরুতর অপরাধ দমন সংক্রান্ত জাতীয় সমন্বয় কমিটি ছিল বাংলাদেশের তত্ত্বাবধায়ক সরকার কর্তৃক ২০০৭ সালে গঠিত একটি কমিটি যা দুর্নীতি ও অন্যান্য গুরুতর অপরাধ দমনের লক্ষ্যে প্রতিষ্ঠিত হয়েছিল। ২০০৬-০৮ বাংলাদেশী রাজনৈতিক সংকটের সময় তৎকালীন তত্ত্বাবধায়ক সরকার এই কমিটির মাধ্যমে দুর্নীতি ও অন্য গুরতর অপরাধ দমনে অভিযান পরিচালনা করে।
কমিটির চেয়ারম্যান হিসেবে দায়িত্ব পালন করেন তৎকালীন উপদেষ্টা মোহাম্মদ আবদুল মতিন এবং প্রধান সমন্বয়ক ছিলেন মাসুদ উদ্দিন চৌধুরী।
কেন্দ্রীয় কমিটির অধীনে মহানগর বা আঞ্চলিক কমিটি গঠন করা হয়। এসব কমিটির অধীনে প্রতিটি জেলায় সামরিক বাহিনী, আধাসামরিক ও বেসামরিক প্রশাসন থেকে লোকবল নিয়ে একটি করে টাস্কফোর্স গঠিত হয়। আঞ্চলিক কমিটিসমূহ অপরাধের সাথে যুক্ত ব্যক্তিদের তালিকা প্রণয়ন করে তাদের বিরুদ্ধে মামলা করে তদন্ত প্রতিবেদন জমা দিত যার প্রেক্ষিতে জাতীয় সমন্বয় কমিটি সিদ্ধান্ত গ্রহণ করে প্রসিকিউশন দলের মাধ্যমে আইনানুযায়ী ব্যবস্থা গ্রহণ করা হত। প্রসিকিউশন দলের বাইরে অভিযোগ গঠন ও বাছাই সেল নামে একটি করে দল দায়িত্ব পালন করতো যারা কোন ব্যক্তির বিরুদ্ধে প্রাপ্ত অভিযোগ যাছাই বাছাইয়ের কাজে নিয়োজিত ছিলো।
ওইনাম বেমবেম দেবী

ওইনাম বেমবেম দেবী (জন্ম ৪ঠা এপ্রিল, ১৯৮০) মনিপুরের ইম্ফলে জন্মগ্রহণকারী এক ভারতীয় ফুটবলার। ২০১৭ সালে, তিনি যুব ও ক্রীড়া মন্ত্রক দ্বারা অর্জুন পুরস্কারে ভূষিত হয়েছেন । তিনি "ভারতীয় ফুটবলের দুর্গা" ডাকনাম পেয়েছিলেন এবং বর্তমানে ভারতে মহিলাদের ফুটবল সম্পর্কে সচেতনতা ছড়িয়ে দেওয়ার সাথে জড়িত।
২০২০ সালে ভারতের অসামরিক চতুর্থ সর্বোচ্চ পুরস্কার 'পদ্মশ্রী পুরস্কারে' ভূষিত হন তিনি।
বেমবেম দেবী ১৯৮৮ সালে ইম্ফলের ইউনাইটেড পাইওনিয়ার্স ক্লাবে প্রশিক্ষণ শুরু করার সাথে সাথে একজন ফুটবলকে পেশা হিসাবে নিয়ে তাঁর জীবন শুরু করেছিলেন ।১৯৯১ সালে তিনি সাব-জুনিয়র ফুটবল টুর্নামেন্টে মণিপুর অনূর্ধ্ব -১৩ ফুটবল দলের প্রতিনিধিত্ব করার জন্য নির্বাচিত হয়েছিলেন। টুর্নামেন্টে তাঁর খেলা লক্ষ্য করে ইয়া সিংজামেই লাইশ্যাংথেম লেকাই ক্লাব এবং তার দু'বছর পরে সোশ্যাল ইউনিয়ন ন্যাসেন্ট (এসইউএন) ক্লাব তাঁকে ফুটবলার হিসেবে স্বাক্ষর করায়।
জাতীয় পর্যায়ে, বেমবেম দেবী ১৯৯৩ সাল থেকে মণিপুর রাজ্য ফুটবল দলের একজন নিয়মিত সদস্য। তিনি হায়দ্রাবাদে অনুষ্ঠিত ৩২ তম জাতীয় গেমস থেকে তাঁর রাজ্য দলের অধিনায়ক নিযুক্ত ছিলেন এবং ৩২তম জাতীয় ক্রীড়া প্রতিযোগিতায় তিনি তাঁর রাজ্যকে বিজয়ী করে ছিলেন ।
২০১৪-র ৯ই জুন, মালদ্বীপ ফুটবল ক্লাব নিউ রেডিয়েন্ট, বেমবেম দেবী এবং অন্য এক ভারতীয় ফুটবলার লাকো ফুটি তাদের দলের হয়ে স্বাক্ষর করছেন- এই মর্মে ঘোষণা দেয়। ১১ই জুন মালদ্বীপ পুলিশ সার্ভিসের বিপক্ষে তাদের ম্যাচে বেমবেম দেবী প্রথমার্ধের শেষ দিকে বিকল্প হিসাবে প্রথম নেমেছিলেন। তাঁর গতি এবং দক্ষতার কাছে বিরোধীদল বারবার পরাস্ত হচ্ছিল। এরপর বেমবেম তাঁর দলকে ৪-০ ব্যবধানে জিততে সহায়তা করেছিলেন।
মাত্র ৩ ম্যাচে ৬টি গোল করে প্রতিযোগিতার শীর্ষ গোলদাতা হিসাবে শেষ করেছিলেন বেমবেম দেবী। এছাড়া আরও ৪টি গোলে তিনি সহায়তাও করেছিলেন এবং তাঁর দুর্দান্ত কর্মক্ষমতার জন্য তিনি প্রতিযোগিতার 'প্লেয়ার অব দ্য টুর্নামেন্ট' পুরস্কার পেয়েছিলেন।
১৫ বছর বয়সে, বেমবেম এশিয়ান মহিলা চ্যাম্পিয়নশিপে গুয়ামের বিপক্ষে আন্তর্জাতিকভাবে আত্মপ্রকাশ করেছিলেন।
তাঁর খেলোয়াড় জীবনের মোড় ঘুরে যায় ১৯৯৬ সালের এশিয়ান গেমসে। সেখানে ভারতীয মহিলা জাতীয় দল জাপান এবং প্রতিবেশী নেপালের সাথে একই গ্রুপে ছিল। তারা জাপানের কাছে ১-০ গোলে হেরে যায় কিন্তু নেপালের বিরুদ্ধে ১-০ ব্যবধানে জিতে জাপানের সাথে গ্রুপ থেকে দ্বিতীয় রাউন্ডে যায়। দ্বিতীয় রাউন্ডে তারা উজবেকিস্তান, তুর্কমেনিস্তান এবং উত্তর কোরিয়ার জাতীয় দলগুলির পাশাপাশি একটি শক্ত গ্রুপে পড়ে এবং তারা তাদের সমস্ত ম্যাচ হেরে যায়। তবে এই টুর্নামেন্ট থেকেই বেমবেম দেবী জাতীয় দলের খেলোয়াড় হিসেবে নিজেকে প্রতিষ্ঠা করেন।
তিনি ভারতীয় দলের অধিনায়ক হিসেবে ২০১০ সালে, বাংলাদেশে অনুষ্ঠিত একাদশ দক্ষিণ এশিয়ান গেমসে এবং শ্রীলঙ্কায় অনুষ্ঠিত ২০১২ সাফ মহিলা চ্যাম্পিয়নশিপে ভারতীয় দলকে বিজয়ী করেন ।
রুক্মী

হিন্দু মহাকাব্য "মহাভারত" অনুযায়ী রুক্মী (সংস্কৃত ভাষা: रुक्मी) ছিলেন বিদর্ভের শাসক৷ রুক্মী ছিলেন মহারাজা ভীষ্মকের জ্যেষ্ঠপুত্র এবং রুক্মিণীর জ্যেষ্ঠ ভ্রাতা৷ হরিবংশমে উল্লেখ রয়েছে যে, রুক্মী কিমপুরুষ দ্রুম-এর কাছ থেকে যুদ্ধবিদ্যা সংক্রান্ত কলাকুশল শিক্ষালাভ করেন এবং পরশুরামের থেকে একাধিক দৈবাস্ত্র লাভ করেন৷ শ্রীকৃষ্ণ রুক্মিণীর ইচ্ছা অনুযায়ী তাঁকে বিদর্ভ রাজ্য থেকে অপহরণ করে বিবাহ করেন, যদিও রুক্মী তার ভগিনীর বিবাহ দিতে চেয়েছিলেন চেদীর মহারাজা শিশুপালের সহিত৷ রুক্মিণীকে অপহরণ কালে রুক্মী তাদের পথ আটকালে কৃষ্ণ তাঁকে পরাস্ত করেন কিন্তু কৃষ্ণ তাঁকে হত্যা করতে উদ্যত হলে সদ্যবিবাহিতা স্ত্রী রুক্মিণীর অনুরোধে তিনি রুক্মীকে ক্ষমা করে দেন৷ নিজের বিজয় স্বরূপ রুক্মীকে শাস্তি দিতে তিনি রুক্মীর মাথা মুণ্ডণ করে দেন৷ 
কৃষ্ণের এরূপ আচরণে অপমানিত হয়ে রুক্মী আর কখনো বিদর্ভ রাজ্যের রাজধানী কৌণ্ডণ্যপুর (পুরাতন কুণ্ডিণাপুরী) ফেরৎ যান নি৷ তিনি কুণ্ডিণাপুরীর আরো পশ্চিমে নিজের আরেকটি রাজধানী স্থাপন করেন ভোজকাটাতে (বর্তমান পিম্পরি চিঞ্চওয়াড়) এবং সেখান থেকেই রাজ্য শাসন করা শুরু করেন৷ রুক্মীর কন্যা রুক্মবতী কৃষ্ণের পুত্র তথা নিজ পিসতুতো ভ্রাতা প্রদ্যুম্নকে বিবাহ করেন৷ তাঁদের পুত্রসন্তানের নাম রাখা হয় অনিরুদ্ধ।
রুক্মী পরবর্তীকালে কৃষ্ণের মিত্রতা স্বীকার করলেও তার আত্মশ্লাঘার জন্য কৌরবপক্ষের দুর্যোধন বা পাণ্ডবপক্ষের অর্জুন কেউই রুক্মীকে বিশেষ পছন্দ করতেন না৷ উভয় পক্ষেরই অপছন্দ হওয়ার কারণে রুক্মী ও তার বিদর্ভ সেনা কুরুক্ষেত্রের যুদ্ধে কোনো পক্ষেই যোগদান না করে এই যুদ্ধ থেকে দূরে নিরপেক্ষ পরিস্থিতিতে ছিলেন৷
পাশা খেলায় বলরামের সাথে ছলনা করার জন্য বলরামের হাতে রুক্মীর মৃত্যু ঘটে৷
শ্যামপুর বড়ইতলা রেলওয়ে স্টেশন

শ্যামপুর বড়ইতলা রেলওয়ে স্টেশন বাংলাদেশের ঢাকা বিভাগের ঢাকা জেলার শ্যামপুর থানায় অবস্থিত একটি রেলওয়ে স্টেশন।
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়।
শ্যামপুর বড়ইতলা রেলওয়ে স্টেশন নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে।
পাগলা রেলওয়ে স্টেশন

পাগলা রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলা কুতুবপুর ইউনিয়নে অবস্থিত একটি রেলওয়ে স্টেশন।
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়।
পাগলা রেলওয়ে স্টেশন দিয়ে নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে।
ফতুল্লা রেলওয়ে স্টেশন

ফতুল্লা রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলার ফতুল্লা ইউনিয়নে অবস্থিত একটি রেলওয়ে স্টেশন।
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এই লাইনের স্টেশন হিসেবে ফতুল্লা রেলওয়ে স্টেশন তৈরি করা হয়।
ফতুল্লা রেলওয়ে স্টেশন দিয়ে নারায়ণগঞ্জ কমিউটার ও কয়েকটি লোকাল ট্রেন চলাচল করে।
চাষাঢ়া রেলওয়ে স্টেশন

চাষাঢ়া রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলায় অবস্থিত একটি রেলওয়ে স্টেশন।
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা। এসময় চাষাঢ়া রেলওয়ে স্টেশন তৈরি করা হয়। পূর্বে এই চাষাঢ়া স্টেশন থেকে আদমজী রপ্তানি প্রক্রিয়াকরণ অঞ্চল পর্যন্ত রেলপথ ছিলো, যা এখন সড়কপথ হিসেবে ব্যবহৃত হয়ে আসছে।
চাষাঢ়া রেলওয়ে স্টেশন দিয়ে নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে।
শাহজাহান সাজু

শাহজাহান সাজু বাংলাদেশের জাতীয় পার্টির রাজনীতিবিদ ও নরসিংদী-৩ (শিবপুর) আসনের সাবেক সংসদ সদস্য।
শাহজাহান সাজু নরসিংদী জেলার শিবপুর উপজেলার গিলাবেরস্থ গ্রামে জন্মগ্রহণ করেন।
শাহজাহান সাজু নরসিংদী জেলা পরিষদ চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে নরসিংদী-৩ (শিবপুর) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি একই আসন থেকে অংশ নিয়ে বাংলাদেশ জাতীয়তাবাদী দলের সাবেক মহাসচিব আব্দুল মান্নান ভূঁইয়ার কাছে পরাজিত হন।
নারায়ণগঞ্জ কমিউটার

নারায়ণগঞ্জ কমিউটার (ট্রেন নাম্বার-নারায়ণগঞ্জ কমিউটার: ১-১৬) বাংলাদেশ রেলওয়ে পরিচালিত একটি যাত্রীবাহী ট্রেন, যা ঢাকা-নারায়ণগঞ্জ রেলপথে চলাচল করে।|পূর্বে কমলাপুর রেলওয়ে স্টেশন থেকে নারায়ণগঞ্জ রেলওয়ে স্টেশন পর্যন্ত নারায়ণগঞ্জ কমিউটার(ডেমু) ও নারায়ণগঞ্জ লোকাল চলাচল করলেও,১ আগস্ট ২০২৩ থেকে নারায়ণগঞ্জ লোকাল ট্রেনে কমিউটার ট্রেনের মত সুবিধা থাকায়,নারায়ণগঞ্জ লোকালকে কমিউটার করা হয় ও ডেমুর চলাচল বন্ধ করা হয়।
নারায়ণগঞ্জ কমিউটার মিটারগেজ রেলপথে চলাচলকারী একটি কমিউটার ট্রেন।
নারায়ণগঞ্জ থেকে ঢাকা সংযোগকারী এই ট্রেনটি এ অঞ্চলের মানুষের নিকট খুব জনপ্রিয়। 
নারায়ণগঞ্জ কমিউটার ঢাকা-নারায়ণগঞ্জ-ঢাকা রেলপথে চলাচল করে এবং যাত্রাপথে থাকা স্টেশনগুলোতে যাত্রাবিরতি দেয়। 
নারায়ণগঞ্জ কমিউটার যেসকল রেলওয়ে স্টেশন দিয়ে চলাচল করে, নিম্নে তা উল্লেখ করা হলো:
বাংলাদেশ রেলওয়ের ৫২তম সময়সূচী অনুযায়ী, নারায়ণগঞ্জ কমিউটার নামে চলা ৮ জোড়া ট্রেনের সময়সূচি নিম্নোক্তঃ
মাঈন উদ্দিন ভূঁইয়া

মাঈন উদ্দিন ভূঁইয়া (১৫ অক্টোবর ১৯৪৮-১১ ফেব্রুয়ারি ২০১৫) বাংলাদেশের সাবেক কৃষি-উপমন্ত্রী, জাতীয় সংসদের হুইপ ও নরসিংদী-৫ (রায়পুরা) আসনের সংসদ সদস্য ছিলেন।
মাঈন উদ্দিন ভূঁইয়া ১৫ অক্টোবর ১৯৪৮ সালে নরসিংদী জেলার রায়পুরা উপজেলার উওর মির্জানগর ইউনিয়নের হাটুভাঙ্গা গ্রামে জন্মগ্রহণ করেন। তার পিতার নাম মৃত জালাল উদ্দিন ভূঁইয়া। 
মাঈন উদ্দিন ভূঁইয়া ছাত্র ইউনিয়ন দিয়ে রাজনীতি শুরু করে ১৯৭২ সালে ভাসানীর ন্যাশনাল আওয়ামী পার্টির সাংগঠনিক সম্পাদক ছিলেন। বিএনপির প্রতিষ্ঠালগ্নে তিনি কেন্দ্রীয় যুগ্মসম্পাদক হিসেবে দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের (বিএনপি) মনোনয়নে প্রথমবারের জন্য বিলুপ্ত ঢাকা-২৬ (বর্তমান নরসিংদী-৫ রায়পুরা) আসনের সাংসদ নির্বাচিত হন। ১৯৮৫ সালে তিনি জাতীয় পার্টিতে যোগদিয়ে ভাইস চেয়ারম্যান হিসেবে দায়িত্ব পান। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়নে পুনরায় সংসদ সদস্য নির্বাচিত হন। ১৯৮৬-১৯৯০ সাল পর্যন্ত তিনি জাতীয় সংসদের হুইপ ও কৃষি উপমন্ত্রী হিসেবে দায়িত্ব পালন করেন। ১৯৮৮-১৯৯০ সালে তিনি নরসিংদী জেলা পরিষদের প্রথম চেয়ারম্যান হিসেবে দায়িত্ব পালন করেন।
মাঈন উদ্দিন ভূঁইয়া ১১ ফেব্রুয়ারি ২০১৫ সালে ঢাকা ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
রেশমি দেসাই

রেশমি দেসাই একজন ভারতীয় টেলিভিশন অভিনেত্রী, যিনি "উত্তররন" ধারাবাহিকে তপস্যা এবং "দিল সে দিল তাক" ধারাবাহিকে সর্বরি চরিত্রে অভিনয়ের জন্য অধিক পরিচিত। তিনি "ঝলক দিখলা যা", "ফিয়ার ফ্যাক্টর: খাত্র কি খিলাড়ি", এবং "নাচ বালিয়ে"র মত রিয়ালিটি শো'গুলোতে অংশ নিয়েছেন। ২০১৯ সালে তিনি রিয়ালিটি শো বিগ বস ১৩-তে অংশগ্রহণ করেন। সেখানে তিনি তৃতীয় রানার আপ হিসাবে প্রতিযোগিতা শেষ করেন।
২০১৮ সালের হিসাব অনুযায়ী তিনি ভারতের সর্ব্বোচ্চ আয় করা টেলিভিশন অভিনেত্রীদের মধ্যে একজন।
ছোটকাল থেকেই অভিনয়কে পেশা হিসাবে নেওয়া দেসাই সোনি টিভিতে "মিট মিলাদে রাব্বা" ধারাবাহিকে অভিনয় করার পর জি টিভিতে "রাবণ" ধারাবাহিকে প্রথম সফলতা পান এবং ২০০৮ সাল থেকে কালার্স টিভিতে "উত্তরণ" ধারাবাহিকে অভিনয় করা শুরু করেন। ২০১২ সালের মার্চে "উত্তরণ" থেকে বেরিয়ে যান এবং তিনি মনে করেন এরপর থেকে তিনি আর বয়স্ক চরিত্রে অভিনয় করবেন না। ২০১২ সালের ৭ নভেম্বর তিনি "উত্তরণে" ইতিবাচক চরিত্রে আবার ফিরে আসেন। দেসাই "পরি হু মে"সহ অন্যান্য ধারাবাহিকেও অভিনয় করেছেন। তিনি "শুস...ফির কোয়ি হে" ধারাবাহিকের কয়েকটি পর্বে এবং "ক্রাইম পেট্রোলে" অভিনয় করেছেন। এছাড়া তিনি রিয়ালিটি অনুষ্ঠান "কমেডি সার্কাস", "মহা সংগ্রাম", "জারা নাচকে দিখা", "বিগ মানি", "কিচেন চ্যাম্পিয়ন সিজন ২", "কমেডি কা মহা মাকাবালা" এবং "ঝলক দিখলা যা"-তে অংশগ্রহণ করেছিলেন। দেসাই কালার্স টিভিতে সম্প্রচারিত হওয়া নৃত্য বিষয়ক রিয়ালিটি অনুষ্ঠান "ঝলক দিখলা যা ৫"-সহ কয়েকটি নৃত্য প্রতিযোগিতামুলক অনুষ্ঠানে অংশ নিয়েছিলেন। অনুষ্ঠানটিতে তিনি তার গর্ভপাত নিয়ে কথা বলেন এবং এতে অন্যান্য প্রতিযোগীরা মনে করেন তিনি সহানুভুতি পাওয়ার জন্য এমনটি করেছিলেন। এছাড়াও শেখর সুমনের উপস্থাপনায় "মুভারস অ্যান্ড শেখরস মাসালা মারকে" অনুষ্ঠানে দেখা যায়। ২০১৫ সালে দেসাই "ফিয়ার ফ্যাক্টর: খাত্র কি খেল" অনুষ্ঠানে অংশ নেন, কিন্তু বাদ পড়ে যান। পরবর্তীতে তাকে ওয়াইল্ড কার্ড হিসাবে অনুষ্ঠানটিতে ফিরিয়ে আনা হয়। এরপর তিনি তার স্বামী নন্দিশ সন্ধুর সাথে "নাচ বালিয়ে ৭" প্রতিযোগিতায় অংশ নেন, যেখানে তারা ফাইনালে পৌছেছিলেন। এছাড়াও দেসাইকে "ইশক্ কা রং সাফেদ" এবং "অধুরি কাহানি হামারি" ধারাবাহিকে দেখা যায়। ২০১৭ সালে তিনি নাট্যধর্মী ধারাবাহিক "দিল সে দিল তাক" স্বরবরি ভানুশালী চরিত্রে অভিনয় করেন।
২০১৯ সালে দেসাই রিয়ালিটি অনুষ্ঠান "বিগ বস ১৩"-তে অংশ নেন। তিনি তৃতীয় রানার আপ ও সর্ব্বোচ্চ আয় করা প্রতিযোগী হিসাবে প্রতিযোগিতাটি শেষ করেন।
২০২০ সালের শুরুর দিকে তাকে কালার্স টিভির রিয়ালিটি ধারাবাহিক অনুষ্ঠান "মুজসে শাদি করোগি"র কয়েকটি অনুষ্ঠানে অতিথি হিসাবে দেখা যায়।
দেসাই একজন গুজরাটি। গৌরব দেসাই নামে তার এক ভাই রয়েছে। ধোলপুরে ২০১২ সালের ১২ই ফেব্রুয়ারি দেসাই "উত্তরণে" তার সহ-অভিনেতা নন্দিশ সন্ধুকে বিয়ে করেন। ২০১৪ সালে তারা আলাদা হন এবং বিয়ের প্রায় ৪ বছর পর ২০১৫ সালে তারা বিবাহ বিচ্ছেদ করেন।
রেখা রাজু

রেখা রাজু ( ) কর্ণাটকের বেঙ্গালুরের একজন ভারতীয় ধ্রুপদী নৃত্য শিল্পী ও শিক্ষক। তিনি ভরতনাট্যম এবং মোহিনীয়াত্তম নৃত্যের রূপগুলিতে একজন বিশেষজ্ঞ। 
রেখার জন্ম কেরালার পালক্কড় জেলায়, থিয়েটার শিল্পী এম আর রাজু এবং জয়লক্ষ্মী রাঘবনের ঘরে। তিনি লালিত-পালিত হয়েছেন বেঙ্গালুরুতে। তিনি চার বছর বয়সে শাস্ত্রীয় নৃত্য শিখতে শুরু করেছিলেন। তিনি বিভিন্ন গুরুর অধীনে নিবিড় প্রশিক্ষণ নিয়েছিলেন, যার মধ্যে নামী গুরু শ্রীমতি কালামান্দালাম উষা দাতর, গুরু শ্রী রাজু দাতর, গুরু শ্রীমতি গোপিকা বর্মা এবং গুরু অধ্যাপক জনার্ধনন। তিনি কলেজের পড়াশোনা বাণিজ্য বিভাগে শুরু করেছিলেন, কিন্তু পরে তিনি মানব সম্পদ ও অ্যাকাউন্ট প্রশাসনে স্নাতক ডিগ্রি নেন এবং তাঁর স্নাতকোত্তর করেন পারফর্মিং কলা বিষয়ে। তিনি জার্মানির হাইডেলবার্গ বিশ্ববিদ্যালয় থেকে চারুকলায় পিএইচডি ডিগ্রি অর্জন করেছেন। তিনি ভরতনাট্যমে স্নাতকোত্তর ডিগ্রি অর্জনকারী এবং বিদ্বথের দক্ষতা পদকধারী। 
২০০৩ সালে তিনি বেঙ্গালুরুর রবীন্দ্র কলাক্ষেত্রে তাঁর মঞ্চ অভিষেক (আরঙ্গেত্রম) করেছিলেন। তিনি চার বছর বয়স থেকে ভারত এবং বিদেশের বিভিন্ন মঞ্চে নৃত্য প্রদর্শন করে আসছিলেন। তন্মধ্যে আছে কান্নাড়া সংস্কৃতি বিভাগের উদ্যোগে "যুব সৌরভ" সহ ভারতের বহু সম্মানিত নৃত্যের প্রতিষ্ঠানের "একক নৃত্য পরিবেশন"। আরো আছে: "ভারতীয় সংস্কৃতি বিষয়ক কাউন্সিলের অনুষ্ঠান, বিশ্ব সংস্কৃতি ইনস্টিটিউট, দিল্লি আন্তর্জাতিক উৎসব, পুুনা নৃত্য উৎসব, কাজুরাহো নাচের উৎসব, কোনার্ক নাচের উৎসব, পুরানা কিল্লা, চেন্নাই মৌসুমী নৃত্য উৎসব, চিদাম্বরম নৃত্য উৎসব," বেলগামের "বিশ্ব কান্নাড়া সম্মেলন," "অন্ধ্র সংগীত ও নৃত্য উৎসব" ইত্যাদি। তিনি তাঁর একক এবং দলীয় নৃত্য পরিচালনা উভয়ের জন্য অনেক সমালোচনা ও প্রশংসা পেয়েছেন। বর্তমানে রাজু বেঙ্গালুরু তামিল সঙ্গমে সহকারী নৃত্য শিক্ষক এবং আন্তর্জাতিক ব্যবস্থাপনা ও ভারতীয় অধ্যয়নের অতিথি নৃত্য প্রভাষক হিসাবে কর্মরত আছেন। সেখানে বিদেশী শিক্ষার্থীরা ভারতীয় উন্নত সংস্কৃতির প্রশিক্ষণ নিচ্ছেন। তিনি বেঙ্গালুরু দূরদর্শনের একজন শিল্পী এবং ভারতীয় সাংস্কৃতিক সম্পর্ক কাউন্সিলের একজন প্যানেলভুক্ত শিল্পী। তিনি নৃত্য ধাম নামে একটি নৃত্য সংস্থারও প্রধান, যেখানে তিনি সংখ্যালঘু বাচ্চাদের প্রশিক্ষণ দেন এবং এইচআইভি আক্রান্ত শিশুদের পুনর্বাসনে স্বেচ্ছাসেবক দল ফ্রিডম ফাউন্ডেশনের সাথেও যুক্ত। রাজু "তাঞ্জোর নৃত্য উৎসবে" অংশ নিয়েছেন যেখানে ১০০০ নৃত্যশিল্পী নৃত্য প্রদর্শন করে লিমকা বুক অফ রেকর্ডসে নিজেদের নাম লিখিয়েছেন। তিনি বেঙ্গালুরু তামিল সঙ্গম থেকে "ভারতীয় কলা প্রচারের জন্য সেরা তরুণ নৃত্যশিল্পী" হিসাবে সম্মানিত হয়েছেন। কালাহল্লি মন্দির ট্রাস্ট তাঁকে "স্বর্ণ মুখী" উপাধিও দিয়েছে।
ভীষ্মক

হিন্দুদের ধর্মগ্রন্থ ও মহাকাব্য মহাভারত অনুযায়ী ভীষ্মক (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷
ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷ তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷
একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷
এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘদিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷
রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷ সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷ এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷
যশোর জেলার ইউনিয়ন পরিষদসমূহ

যশোর জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। যশোর জেলায় মোট ৮টি উপজেলার ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
পরমবীর চক্র (টিভি ধারাবাহিক)

সিরিয়ালটি পরিচালনা করেছিলেন প্রখ্যাত চলচ্চিত্র পরিচালক চেতন আনন্দ, যিনি এর আগে "হাকীকাত" ( "১৯৬৪" ) এবং "হিন্দুস্তান কি কাসাম" (১৯৭৩) এর মতো যুদ্ধ বিষয়ক চলচ্চিত্র তৈরি করেছিলেন। ১৯৮৮ সালে দূরদর্শন চ্যানেলে এটি প্রথম প্রচারিত হওয়ার পর, দর্শকদের কাছে খুব প্রশংসিত হয়েছিল । সিরিজের প্রথম পর্বে পুরস্কারের প্রথম প্রাপক, কুমায়ুন রেজিমেন্টের মেজর সোমনাথ শর্মা এর জীবনকে চিত্রায়িত করা হয়।
সুধারানী রঘুপতি

সুধারানী রঘুপতি একজন উল্লেখযোগ্য ভারতীয় ধ্রুপদী নৃত্যশিল্পী। তিনি ১৯৮৮ সালে পদ্মশ্রী এবং ১৯৮৪ সালে কেন্দ্রীয় সংগীত নাটক আকাদেমি পুরস্কার পেয়েছিলেন। 
জীবিত প্রতিভা" হিসাবে প্রশংসিত, তিনি 1956 সাল থেকে ভারতে অভিনয় করেছেন এমন বিরল ভারতনাট্যম নৃত্যশিল্পীদের একজন। পুলকান ও ক্রুশ্চেভ, ইরানের শাহ, ইথিওপিয়ার সম্রাট, আফগানিস্তানের রাজা, জু লই, হো চি মিন প্রমুখ। পণ্ডিত জওহরলাল নেহেরু এবং ইন্দিরা গান্ধীর উদ্বোধনেও তিনি অভিনয় করেছেন।
মহীশূর বিশ্ববিদ্যালয় থেকে দর্শন ও সমাজবিজ্ঞানে ডিগ্রি। কেপি কিতাপ্পা পিল্লাই, মার্কিন যুক্তরাষ্ট্র ভরতনাট্যম কৃষ্ণ রাও এবং মাইলাপোর গৌরী আমলের মতো প্রতিভাবান গুরুদের সাথে পড়াশোনা করেছিলেন। কার্ন্যাটিক সংগীতের তাঁর প্রশিক্ষণটি বেহালা অভিনেতা ডি সৌদিয়া এবং ভাইয়েগারা, বিদওয়ান মাদুরাই এন। কৃষ্ণনের অধীনে ছিল।
তিনি প্রথম ভারতীয় যিনি মার্কিন যুক্তরাষ্ট্রের ভার্জিনিয়ায় র‌্যান্ডল্ফ স্টেট উইমেনস কলেজে ভর্তি হন 1964-65 সালে। তিনি আন্তর্জাতিক ছাত্র হিসাবে স্পনসর ছিল। মার্থা গ্রাহাম বিশ্ব নাচ, থিয়েটার এবং আধুনিক নৃত্যে বিশেষ পারদর্শী। এটিই তিনি এলেনর স্ট্রুপ্পার কাছ থেকে শিখেছিলেন। এলেন সেন্ট ভিনসেন্টের কাছ থেকে পাশ্চাত্য সংগীত শিখেছিলেন।
প্রতিভাবান শিল্পী, ১৯৮১ সালের ডিসেম্বরে মানবাধিকার দিবস উপলক্ষে নিউইয়র্কের জাতিসংঘ সদর দফতরে তৎকালীন-সাধারণ সম্পাদক কার্ট ওয়াল্ডহাইমের আমন্ত্রণে তিনি পারফর্ম করার সুযোগ পান। তাঁর টেলিভিশন সিরিজ 'পরাদানজালি' প্রথম দূরদর্শনে 1981 সালে প্রচারিত হয়েছিল (13 টি পর্ব)। এটি ভরতনাট্যমের প্রশংসা এবং নাচের ক্ষেত্রে তাঁর অন্যতম গুরুত্বপূর্ণ অবদান।
তিনি বহু জাতীয় ও আন্তর্জাতিক সেমিনারে অংশ নিয়েছেন। এছাড়াও, তিনি বেশ কয়েকটি সাংস্কৃতিক দলের বোর্ডেও কাজ করেছেন। ১৯৯৯ থেকে ২০০২ সাল পর্যন্ত তিনি নয়াদিল্লিতে সংস্কৃতি সম্পদ ও প্রশিক্ষণ কেন্দ্রের সহ-সভাপতি ছিলেন। ডিসেম্বর মাসে, তিনি নিউইয়র্কের কোলগেট বিশ্ববিদ্যালয় কর্তৃক সিনিয়র টিচিং ফেলো অফ ইন্ডিয়ান স্টাডিজ হওয়ার গৌরব অর্জন করেছিলেন।
সুধারাণী রঘুপতি ১৯ 1970০ সালে প্রতিষ্ঠিত, "শ্রী পরধালয়" একটি চারুকলা ইনস্টিটিউট। তাঁর কোরিওগ্রাফি তাঁর রামায়ণ, কৃষ্ণ বন্দে জগৎ কুড়ুম, শক্তি প্রভম, বন্দে ঘুম উমসুধম, ameকমেভা না ধ্যম ও সংকর লোহা সংকর, শিলাপথিকারামের মতো নাটকের নাটকে ভালভাবে উপস্থাপিত হয়েছে। নয়াদিল্লির সাংস্কৃতিক সম্পদ এবং প্রশিক্ষণ কেন্দ্রটি তার রামায়ণ-বালাকান্দাথনের ভিডিও প্রদর্শন প্রস্তুত করেছে। এটি 1993 সালে কাঞ্চির শঙ্করাচার্য জয়েন্দ্র সরস্বতী স্বামীজি প্রকাশ করেছিলেন।
তাঁর মর্যাদাপূর্ণ পুরস্কারগুলির মধ্যে রয়েছে পদ্মশ্রী (১৯৮৮), সংগীত নাটক আকাদেমি পুরস্কার (১৯৮৪), কলাইমণি (১৯৮১ - তামিলনাড়ু রাজ্য পুরস্কার), সপ্তগিরি সংঘ বিদ্বানমণি (১৯৯৬ - অন্ধ্র); কালাসিরি (১৯৯৯ - কর্ণাটক); উল্লেখযোগ্য হ'ল তেলুগু একাডেমি পুরস্কার। ইন্ডিয়ান ফাইন আর্টস সোসাইটি, চেন্নাই এবং শ্রী পার্থসারথি স্বামী সভা, চেন্নাই তাঁকে যথাক্রমে জানুয়ারী ২০০১ ও ২০০২ সালে কালা কালা সারথির উপাধিতে ভূষিত করে। তিনি নাটাল্য কালা চিকমণির উপাধি পেয়েছিলেন। শ্রী ললিতা কলা একাডেমী, মহীশূর তিনি স্বামীজি উপস্থাপিত শ্রী ললিতা কলা রত্ন পুরস্কারের প্রাপকও।
চাঁদপাল ফেরি ঘাট

চাঁদপাল ফেরি ঘাট বা চাঁদপাল জেটি কলকাতার বিবাদী বাগ এলাকাতে হুগলী নদীর পূর্ব তীরে অবস্থিত। এই ফেরি ঘাটটি ২ টি জেটি নিয়ে গঠিত।
অতীতে মাঝিরা হুঁকো টানতে টানতে খানিক জিরিয়ে নিত গাছের ছায়ায়— সে বট হোক বা পাকুড়। খিদের মুখে ঘাটের দোকান থেকে খাবার কিনে খেত। এমনই এক মুদির দোকানের মালিক ছিল চন্দ্রনাথ পাল। সেই নাম লোকমুখে চাঁদপাল হয়ে যায়। কথিত, তার নামেই হয় ঘাটের নামকরণ।
অতীতে এই ঘাট ছিল শহরের প্রধানতম জাহাজঘাটা। ইংরেজ আমলে রেলপথ চালু হওয়ার আগে অবধি যত প্রশাসনিক প্রধান বা ‘রাজপুরুষ’ কলকাতায় আসা-যাওয়া করতেন, তাঁদের জাহাজ এই ঘাটেই নোঙর করত। হাওড়া রেল স্টেশন চালু হওয়ার পর এই জাহাজঘাটার গুরুত্ব কমে যায়। এখন জাহাজ না এলেও এই ঘাট থেকে নিয়মিত ফেরী পরিষেবা চালু রয়েছে। ইতিহাস অনুযায়ী প্রথম ১৭৭৪ সালের মানচিত্রে ‘চাঁদপাল ঘাট’-এর নামের উল্লেখ করা হয়।
১৯০৭ সালে এই ঘাট থেকে পোর্ট ট্রাস্ট-এর পরিচালনায় প্রথম স্টিমার চলাচল শুরু হয় ‘ফেরী’ পরিষেবা হিসেবে। শুরুটা ঠিকই ছিল, কিন্তু ট্রেন-বাস-গাড়ির সংখ্যা বাড়তে থাকায় কদর কমে যায় ফেরীর। শেষে, ১৯২৭ সালে, প্রায় কুড়ি বছর পর এই পরিষেবা বন্ধ করে দেয় পোর্ট ট্রাস্ট। তখন তাদের স্টিমারের সংখ্যা মাত্র ১৩। এর পর আবারও এই পরিষেবা শুরু হয় ‘ক্যালকাটা স্টিম ন্যাভিগেশন কম্পানি লিমিটেড’-এর পরিচালনায়। তাদের অফিস ছিল ৫ ফেয়ারলি প্লেস-এ। দৈনিক দু’টি ফেরী চলত তখন—
১৯৫২ থেকে ১৯৯৭ পর্যন্ত সুন্দরবন লঞ্চ সিন্ডিকেটের অধীনে ছিল এই ফেরী ঘাট। এর পর এটি "হুগলি নদী জলপথ পরিবহণ সমবায় সমিতি"র অধীনে আসে।
এখন এই ঘাট থেকে ৩ টি রুটে ফেরী চলাচল করে। প্রতিটি রুটে মাথাপিছু ভাড়া ৫ টাকা। রুট গুলি হল -
শিশুপাল

শিশুপাল () ছিলেন চেদী রাজ্যের রাজা দমঘোষ এবং বসুদেব ও কুন্তীর ভগিনী শ্রুতস্রবার পুত্র৷ রাজসভায় যুধিষ্ঠিরের রাজ্যাভিষেক অনুষ্ঠানের সময়ে বিষ্ণুর অষ্টম অবতার কৃষ্ণের প্রতি শিশুপাল অষ্টোত্তর শততম কটুক্তির দ্বারা অপমানের সময়ে কৃষ্ণ চক্র দ্বারা তাঁকে হত্যা করেন৷ চেদী রাজ্যের রাজবংশের সন্তান হওয়ার দরুন শিশুপাল চৈদ্য নামেও পরিচিত ছিলেন৷
শিশুপাল এবং তার মাসতুতো ভ্রাতা দন্তবক্র উভয়কে গোলোকধামে শ্রীবিষ্ণুর দুই দ্বাররক্ষী জয় ও বিজয়ের মর্ত্যলোকে তৃতীয় ও শেষ জন্ম বলে মনে করা হয়৷ কৃৃষ্ণের হাতে উভয়ে মৃৃত্যুবরণ করে ও পাপস্খলন করে তাঁরা আবার বিষ্ণুনিবাস বৈকুণ্ঠে প্রবেশ করার অনুমতি পান৷
মহাভারতে বর্ণিত রয়েছে যে শিশুপালের জন্মের সময় অস্বাভাবিকভাবে তার তিনটি চক্ষু ও চার হাত ছিলো৷ তাঁর পিতা ও মাতা এরূপ অস্বাভাবিক পুত্রপ্রাপ্তিতে চিন্তিত হয়ে তাকে একপ্রকার মেরে ফেলতে চাইলে দৈব আকাশবাণী হয় ও তাদের এই পাপ করা থেকে বিরত রেখে সাবধান করা হয় যে সদ্যোজাত শিশুটির মৃত্যুর সময় তখনও হয়নি৷ একই সাথে ভবিষ্যতবাণী করা হয় যে সদ্যোজাত শিশুপালের অস্বাভাবিক দেহাংশগুলি এক বিশেষ বালকের সংস্পর্শে লুপ্ত হবে ঐ একই জনের হাতে শিশুপাল ভবিষ্যতে নিহত হবে৷ সদ্যোজাত শিশুপালকে দেখতে তাঁর মাতুল্যভ্রাতা কৃষ্ণ চেদীরাজ্যে পদার্পণ করেন ও নিজের হাঁটুতে সদ্যোজাতকে রাখেন৷ এমতাবস্থায় শিশুপালের তৃৃতীয় নয়ন ও অতিরিক্ত দুটি হাত অবলুপ্ত হলে উপস্থিত সকলে শিশুপালের ভবিষ্যত পরিণতি বূঝতে পারেন এবং নিশ্চিত হন যে শিশুপালের মৃৃৃত্যু কৃষ্ণের হাতেই হবে৷ সমস্ত ঘটনা আন্দাজ করতে পেরে শিশুপালের মাতা শ্রুতস্রবা তার ভ্রাতুষ্পুত্র কৃৃষ্ণকে প্ররোচিত করেন যেন কৃষ্ণ তার এই ভ্রাতাটির ভবিষ্যত এক শত আটটি পর্যন্ত পাপ ক্ষমা করে দেন৷
বিদর্ভের রাজপুত্র রুক্মী শিশুপালের সাথে যথেষ্ট ঘনিষ্ট ছিলেন৷ তিনি তার ভগিনী রুক্মিণীর বিবাহ চেদীরাজ শিশুপালের সাথে দিতে চাইলে কৃষ্ণ বিবাহ অনুষ্ঠান শুরু হওয়ার পূর্বেই তাঁকে অপহরণ করে বিবাহ করেন৷ শিশুপালের কৃৃষ্ণকে ঘৃণা করার এটিও অন্যতম কারণ৷
যুধিষ্ঠিরের রাজসূয় যজ্ঞের সময়ে তিনি ভীমকে চেদীদেশে নররাজা শিশুপালের কাছে যুধিষ্ঠিরের আনুগত্য স্বীকার করার কথা বললে শিশুপাল নির্বিরোধে তা স্বীকার করেন ও ইন্দ্রপ্রস্থ থেকে আসা আমন্ত্রণ গ্রহণ করেন৷
পাণ্ডবদের সিদ্ধান্তে সেই যজ্ঞে প্রধান অতিথিরূপে আমন্ত্রিত থাকেন বাসুদেব কৃৃষ্ণ৷ এই ঘটনা শিশুপালের মনে রাগের উদ্রেক ঘটায় এবং সভায় উপস্থিত সকলের সামনে তিনি কৃষ্ণকে অপমান করতে থাকেন৷ তিনি কৃষ্ণকে ভীরুচিত্ত ও রাজা হওয়ার অযোগ্য বলে অবমাননা করেন৷ তাঁর দেওয়া পূর্ব প্রতিশ্রুতি অনুযায়ী কৃৃৃষ্ণ শিশুপালের একশত আটটি পাপকে ক্ষমা করেন৷ মেয়াদ শেষ হওয়ার পরে একটিও অধিক পাপবাক্য শিশুপাল বললে ঐ সভাস্থলেই সুদর্শন চক্র দিয়ে শিশুপালের শিরোচ্ছেদ করেন৷ শিশুপালের আত্মা দেহ থেকে বেরিয়ে শ্রীকৃষ্ণের মধ্যে বিলীন হয় এবং শিশুপাল ইহজগৎ থেকে নিস্তার পান৷
সপ্তম ও অষ্টম শতাব্দীতে কবি মাঘের লেখা শিশুপালবধ কাব্যটি একটি অনবদ্য শাস্ত্রীয় সংস্কৃত সাহিত্য৷ এটি একটি মহাকাব্যিক কবিতাশৈলী যাতে ১৮০০ টি উচ্চ অলঙ্কৃত পঙ্‌ক্তি ও ২০ টি সর্গ ব্যবহার করা হয়, যা এটিকে ছয়টি অতুল্য সংস্কৃত মহাকাব্যে একটি বলে মান্যতা দেয়৷ কবির নামে এটি "মাঘকাব্য" নামেও পরিচিত৷
খোন্দকার ইব্রাহিম খালেদ

খোন্দকার ইব্রাহিম খালেদ (৪ জুলাই ১৯৪১ – ২৪ ফেব্রুয়ারি ২০২১) ছিলেন একজন বাংলাদেশি অর্থনীতিবিদ ও বাংলাদেশ ব্যাংকের সাবেক ডেপুটি গভর্নর। ২০১১ সালে বাংলা একাডেমি তাকে সম্মানসূচক ফেলোশিপ প্রদান করে। তিনি গোপালগঞ্জে জন্মগ্রহণ করেন।
ইব্রাহিম খালেদ ৪ জুলাই ১৯৪১ সালে গোপালগঞ্জে জন্মগ্রহণ করেন। তিনি ঢাকা বিশ্ববিদ্যালয় থেকে ভূগোলে স্নাতকোত্তর ও আইবিএ থেকে এমবিএ ডিগ্রি অর্জন করেন।
ইব্রাহিম খালেদ ১৯৬৩ সাল থেকে ব্যাংকিং ব্যবস্থার সঙ্গে যুক্ত ছিলেন। তিনি ১৯৯৪ থেকে ১৯৯৫ সাল পর্যন্ত বাংলাদেশ কৃষি ব্যাংক, ১৯৯৬ সালে অগ্রণী ব্যাংক এবং ১৯৯৭ সালে সোনালী ব্যাংকের ব্যবস্থাপনা পরিচালক হিসেবে দায়িত্ব পালন করেন। পরে ১৯৯৮ থেকে ২০০০ সাল পর্যন্ত বাংলাদেশ ব্যাংকের ডেপুটি গভর্নর ছিলেন। ২০০০ থেকে ২০০৬ সাল পর্যন্ত তিনি পূবালী ব্যাংকের ব্যবস্থাপনা পরিচালক ছিলেন।
তিনি ৯ ডিসেম্বর ২০২০ সাল থেকে আমৃত্যু পুবালি ব্যাংক লিমিটেডের পরিচালনা পর্ষদে স্বতন্ত্র পরিচালক হিসেবে দায়িত্ব পালন করেছেন।
ইখটিওস্টেগা

ইখটিওস্টেগা (রোমান লিপি - "Ichtyostega"; গ্রিক - "ichthys" "মাছ" এবং "stega" "ছাদ" বা "খুলি") হল একধরনের অধুনাবিলুপ্ত প্রাগৈতিহাসিক চতুষ্পদ উভচর মেরুদণ্ডী প্রাণী। যেসব প্রাচীনতম চতুষ্পদ প্রাণীর জীবাশ্ম আবিষ্কৃত হয়েছে, এরা তাদের মধ্যে অন্যতম। আজ থেকে ৩৬ কোটি ৫০ লক্ষ থেকে ৩৬ কোটি বছর আগে ডেভোনিয়ান পর্যায়ের শেষদিকে এদের দেখা পাওয়া যেত। যেসব চতুষ্পদ প্রাণী প্রথম জল ছেড়ে ডাঙায় উঠে আসে তাদের মধ্যে এরা ছিল অন্যতম। সাধারণভাবে এদেরকে অধিশ্রেণিগতভাবে "চতুষ্পদ" প্রাণী হিসেবে গণ্য করা হলেও এদের দেহের বেশ কিছু বৈশিষ্ট্য, যেমন - লেজ ও দাঁতের গঠন বা মাথার খুলি, প্রভৃতি থেকে সিলাকান্থ বর্গের ("Quastenflosser Ordnung" বা "Coelacanthiformes Order") মাছের সাথে এদের যথেষ্ট দৈহিক কাঠামোগত মিল দেখতে পাওয়া যায়। সেই কারণে অনেকসময়ে এদের অধিশ্রেণিগতভাবে একটি পৃথক অধিশ্রেণি ""স্টেগোসেফালিয়া"" বা "আদি চতুষ্পদ" ("stem tetrapod")-এর অন্তর্ভুক্ত হিসবেও অনেকে গণ্য করে থাকেন। সম্ভবত এরা ছিল মূলত অগভীর জলের বাসিন্দা। তবে এদের দেহে ফুসফুস এবং চার পায়ের অস্তিত্ব থেকে বোঝা যায়, বেশ কিছু সময় এরা ডাঙায় অতিবাহিত করতেও সক্ষম ছিল। সাধারণভাবে মনে করা হয় এদের পায়ে সাতটি করে আঙুলের অস্তিত্ব ছিল। তবে এ' নিয়ে সন্দেহের অবকাশ আছে।
বেতনা এক্সপ্রেস

বেতনা কমিউটার(ট্রেন নাম্বার-৫৩/৫৪) বাংলাদেশ রেলওয়ে পরিচালিত একটি যাত্রীবাহী ট্রেন। এই ট্রেনটি খুলনা-বেনাপোল-খুলনা রেলপথে চলাচল করে। এই ট্রেনটি আগে বেনাপোল কমিউটার ও খুলনা কমিউটার নামে চলাচল করতো।
খুলনা থেকে যশোর হয়ে বেনাপোল ব্রডগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়। 
বেতনা এক্সপ্রেস যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
বেতনা নদী
লেবুতলা ইউনিয়ন, যশোর সদর

লেবুতলা ইউনিয়ন বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।
ভৌগোলিক অবস্থান অনুযায়ী লেবুতলা ইউনিয়নটির পশিমে হৈবৎপুর ইউনিয়ন, দক্ষিণে কাশিমপুর ইউনিয়ন, পূর্ব দক্ষিণে ইছালী ইউপি, উত্তরে বন্দবিলা ইউপি, বাঘারপাড়া ইউনিয়ন অবস্থিত।
স্মিতা রাজন

স্মিতা রাজন কোচির বাইরে ত্রিপুনিথুরায় তাঁর মাতামহের বাসায় নাচের প্রশিক্ষণ শুরু করেছিলেন। নাচ এবং সংগীতের নিখুঁত পরিবেশে বড় হয়ে ওঠা তরুণ স্মিতার জন্য, নাচ শেখা এমন একটি বিষয়, যা মাতৃভাষায় কথা বলতে শেখার মতোই স্বাভাবিক ছিল। স্মিতার খালা, কলা বিজয়ন (মোহিনীঅট্টমের সংগীত নাটক আকাদেমি পুরস্কার প্রাপ্ত) প্রথম ব্যক্তি যিনি তরুণ স্মিতার প্রতিভা খেয়াল করেন। ত্রিপুনিথুরায় তাঁর পিতামহের প্রতিষ্ঠান, কেরালা কালালিয়ামে মাস্টার ক্লাস চলাকালীন, তাঁর চাচী বরিষ্ঠ শিক্ষার্থীদের সাথে ছোট্ট স্মিতাকে একটি পূর্ণ চোলকেট্টু (একটি সাধারণ মোহিনীয়াত্তামের প্রথম মুদ্রা) সম্পাদন করতে দেখেন। তখন থেকেই গুরু কলা বিজয়ন তাঁকে ভারতনাট্যমে প্রশিক্ষণ দিতে শুরু করেন এবং স্মিতা তাঁর ৪ বছর বয়সে ভারতনাট্যমে আরঙ্গেত্রম করেছিলেন। তাঁর মা, গুরু শ্রীদেবী রাজন, স্মিতাকে মোহিনীয়ত্তমে প্রথম পাঠ শিখিয়েছিলেন এবং স্মিতা তাঁর বয়স ৬ বছর বয়সে মোহিনীয়ত্তমে আরঙ্গেত্রম করেছিলেন। পরে তিনি তাঁর কিংবদন্তি নানীর কাছ থেকে মোহিনীয়ত্তমে স্নাতকোত্তর করেছিলেন। তাঁর নানা, গুরু কালামান্দালাম কৃষ্ণন নায়ারের কাছ থেকে তিনি কথাকলি শিখেছিলেন এবং তিনি তাঁকে মুখজাভিনয়ের (মুখের ভাব) সূক্ষ্ম ভাবগুলি শেখান। অধ্যাপক কল্যাণসুন্দরমের অধীনে ক্লাসিকাল কর্ণাটকী সংগীতের প্রশিক্ষণও পেয়েছেন স্মিতা। তিনি ১৯৮৩ সাল থেকে, মাত্র ১৪ বছর বয়সে, তাঁর মূল প্রতিষ্ঠান কেরালা কলালয়মে শিক্ষকতা শুরু করেছিলেন যা ১৯৯০ সাল পর্যন্ত অব্যাহত ছিল।
তিনি ১২ বছর বয়সে পেশাদার নৃত্যশিল্পী হয়েছিলেন এবং ১৯৮০ সালে মোহিনীয়ত্তমকে জনপ্রিয় করার জন্য তাঁর দাদীমা, তাঁর মা এবং তাঁর খালার সাথে ভারত এবং বিদেশ জুড়ে বহু জায়গায় গিয়েছেন। তিনি ১৯৭৯ থেকে ১৯৯২ সাল পর্যন্ত কেরালার কলালয়মের শীর্ষ নৃত্যবিদ ছিলেন। তিনি তাঁর মা, ঠাকুরমা এবং তাঁর খালাকে আজকের বেশ কয়েকজন নৃত্যশিল্পীদের মোহিনীয়ত্তম শেখানোর ক্ষেত্রে সহায়তা করেছেন। বলা হয়, মোহিনীয়াত্তমে তিনি তাঁর দাদীর শিক্ষার সম্পূর্ণ অংশ পেয়েছেন। তাঁর গুরু কালামান্দালাম কল্যাণিকুট্টি আম্মার কালামান্দালাম মোহিনীয়াত্তম শৈলীর যে শিক্ষাকে উন্নত ও জনপ্রিয় করেছেন, তিনি তার প্রধান ধারক এবং নৃত্যশিল্পী হিসাবে বিবেচিত॥ আজ, স্মিতা তাঁর পরিবার সহ যুক্তরাষ্ট্রের মিসৌরির সেন্ট লুইসে বাস করেন এবং তাঁর প্রতিষ্ঠান 'নৃত্যক্ষেত্র' অর্থাৎ "নৃত্যের মন্দির" পরিচালনা করছেন। এই নৃত্য মন্দির প্রতিষ্ঠানটি গুরু শ্রীদেবী রাজনের প্রতিষ্ঠান, যেটি তিনি কোচিতে শুরু করেছিলেন তার একটি শাখা, যা আবার এর অভিভাবক প্রতিষ্ঠান কেরালা কলালয়মের সহায়তায় প্রতিষ্ঠিত হয়েছিল।
কচুয়া ইউনিয়ন, যশোর সদর

কচুয়া ইউনিয়ন বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।
এক নজরে
কালের স্বাক্ষী হয়ে দাড়িয়ে আছে ১৩টি গ্রামের মধ্যে স্থানে অবস্থিত কচুয়া ইউনিয়ন পরিষদ।শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান। 
ক)নাম-১৩নং কচুয়া ইউনিয়ন)আয়তন-১১.২০বর্গ কি:মি:
গ)লোকসংখ্যা: ৩১০০০ জন
ঘ)গ্রামের সংখ্যা: ১৪টি
ঙ)মৌজার সংখ্যা: ১২টি
চ)হাট/বাজারের সংখ্যা-নাই
ছ)উপজেলা থেকে যোগাযোগের ব্যবস্থা- বাস,সিএনজি, ইজি বাইকের মাধ্যমে
জ)শিক্ষার হার: ৭২%(২০১১ সালের আদমশুমারী অনুসারে)
ঝ)সরকারী প্রাথমিক বিদ্যালয়ের সংখ্যা- ৬টি
ঞ)বে-সরকারী প্রাথমিক বিদ্যালয়ের সংখ্যা- ১১টি
ট)উচ্চ বিদ্যালয়- ৩টি
ঠ)সমাপনী পরীক্ষার কেন্দ্র-১টি
স্থান :৮৯নং মুনসেফপুর সরকারী প্রাথমিক বিদ্যালয়
ড)মাদ্রাসা-১টি
ঢ)দায়িত্বরত চেয়ারম্যান-মোঃ লুৎফর রহমান
ন)গুরুত্বপূর্ন ধর্মীয় স্থান-১টি
ত)ঐতিহাসিক পর্যটন স্থান-নাই
থ)ইউপি নতুন ভবন স্থাপিত কাল: সাল ২০১১ইং
দ)নবগঠিত পরিষদের বিবরণ:
           শপথ গ্রহনের তারিখ:১৪-৭-১১ইং
           প্রথম সভার তারিখ: ১৬/০৭/১১ইং
           মেয়াদ উত্তীর্নের তারিখ: 
ধ)গ্রাম সমূহের নাম
আবাদ কচুয়া,কচুয়া,রায়মানিক,মুনসেফপুর,নিমতলী,ভগবতীতলা,ঘোপ,নরসিংহকাঠি,হোগলাডাঙ্গা,মথুরাপুর,দেয়াপাড়া,মালিডাঙ্গা,মামড়াখোলা,
কৈখালী 
ন)ইউনিয়ন পরিষদের জনবল
  নির্বাচিত পরিষদ সদস্য: ১৩জন
  ইউনিয়ন পরিষদ সচিব: ১জন
  ইউনিয় গ্রাম পুলিশ   : ৯জন
রূপা বাজওয়া

রূপা বাজওয়া (জন্ম ১৯৭৬ সাল) হলেন একজন ভারতীয় লেখক যিনি উত্তর ভারতের পাঞ্জাবের অমৃতসরে থাকেন এবং কাজ করেন। তাঁর জন্মস্থানও অমৃতসর। পাশাপাশি তিনি ভারতের অন্যান্য বিভিন্ন শহর ও শহরতলীতেও যাতায়াত করে থাকেন। তিনি গ্রিনজেন ক্যাভর পুরস্কার, কমনওয়েলথ পুরস্কার এবং ভারতের সাহিত্য অকাদেমি পুরস্কার প্রাপ্ত একজন ইংরেজি ভাষার লেখক।
২০০৪ সালে, তিনি তাঁর প্রথম উপন্যাস "দ্য শাড়ি শপ" প্রকাশ করেছিলেন, উপন্যাসটি তাঁর শহর অমৃতসরকে নিয়ে লেখা। এই কাহিনীর নায়ক রামচাঁদ একটি শাড়ির দোকানের কর্মচারী এবং সেই দোকানে উচ্চবিত্ত মহিলারা শাড়ি কিনতে আসে। এই উপন্যাসে তিনি সমাজের বিভিন্ন শ্রেণীর মধ্যে আচরণ ও সম্পর্কের পার্থক্যকে তুলে ধরেছেন। উপন্যাসটি লেখকদের প্রশংসিত সমালোচনা জিতেছিল, পর্যালোচকরা তাঁকে ভারতের 'নতুন সাহিত্যিক সন্ধান' বলে সম্বোধন করেন। "দ্য শাড়ি শপ" উপন্যাসটি ২০০৪ সালে অরেঞ্জ প্রাইজ ফর ফিকশন পুরস্কারের জন্য তালিকাভুক্ত হয়েছিল। উপন্যাসটি ২০০৫ সালের জুনে সেরা প্রথম উপন্যাসের জন্য ২৪তম গ্রিনজেন ক্যাভর পুরস্কার জিতেছিল। সেই বছরেই উপন্যাসটি কমনওয়েলথ পুরস্কারও পায়। ২০০৬ সালে এটি ভারতের সাহিত্য অকাদেমি পুরস্কার ইংরেজি জিতেছিল।
" দ্য শাড়ি শপ " বেশ কয়েকটি ভাষায় অনুবাদ করা হয়েছে, এগুলির মধ্যে আছে: ফরাসি ("লে ভেন্ডিউর দে শাড়িস "), ওলন্দাজ ("দে শাড়িভিঙ্কেল ") এবং সার্বীয় ("প্রোডাভনিকা শাড়িজা ") ভাষা।
২০১২ সালের এপ্রিলে, রূপা বাজওয়ার দ্বিতীয় উপন্যাস "টেল মি এ স্টোরি" প্রকাশিত হয়েছিল। এটি প্রকাশের পর জনমানসে চরম প্রতিক্রিয়া দেখা গিয়েছিল। কিছু মহলে এটির প্রশংসামূলক সমালোচনা করা হয়েছিল, একই সাথে এটি নতুন দিল্লির সাহিত্য সমাজের মধ্যে বিতর্ক সৃষ্টি করেছিল, যেহেতু এই উপন্যাসের একটি অংশে এই সব লোকজনকে ব্যাঙ্গাত্মকভাবে আক্রমণ করা হয়েছিল।
বর্তমানে রূপা বাজওয়া তাঁর তৃতীয় উপন্যাস নিয়ে কাজ করছেন।
যদিও বাজওয়া একটি শিখ পরিবার থেকে এসেছেন, তবুও তিনি একটি ভারতীয় সংবাদপত্র "দ্য ডেইলি টেলিগ্রাফে" শিখ সম্বন্ধীয় একটি বিতর্কিত প্রবন্ধ লিখেছিলেন, যেটির শিরোনাম ছিল "ডার্ক থিংস ডু হ্যাপেন ইন গুরুদ্বারাস সামটাইমস"। এর ফলে তাঁর প্রচুর সমালোচনা করা হয়েছিল এবং তাঁকে ঘৃণাপূর্ণ পত্র পাঠানো হয়েছিল।
রূপা বাজওয়া" দ্য টেলিগ্রাফ", "দ্য ট্রিবিউন", "টাইম আউট "এবং "ইন্ডিয়া টুডে "তে অন্যান্য অনেক পছন্দের বিষয় নিয়ে লেখেন।
- ২০০৪ "দ্য শাড়ি শপ" <br>
- ২০১২ "টেল মি এ স্টোরি"
চাঁচড়া ইউনিয়ন, যশোর সদর

চাঁচড়া ইউনিয়ন বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।
নওয়াপাড়া ইউনিয়ন, যশোর সদর

নওয়াপাড়া ইউনিয়ন বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।
ফতেপুর ইউনিয়ন, যশোর সদর

ফতেপুর ইউনিয়ন বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।
কাশিমনগর ইউনিয়ন

কাশিমনগর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি ইউনিয়ন।
ডিহি ইউনিয়ন

ডিহি ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ভারতে ধর্মহীনতা

ভারতবর্ষে নাস্তিক্যবাদ ও অজ্ঞাতবাদের দীর্ঘ ইতিহাস রয়েছে যা শ্রমন আন্দোলনের মাধ্যমে বিকাশ লাভ করে। জৈন ধর্ম, বৌদ্ধ ধর্ম এবং হিন্দু ধর্মের মতো বেশিরভাগ ভারতীয় ধর্মের মতবাদে নাস্তিকতাকে গ্রহণযোগ্যতা দেয়া হয়। ভারত কয়েকজন উল্লেখযোগ্য নাস্তিক রাজনীতিবিদ ও সমাজ সংস্কারক জন্ম দিয়েছে। ভারতের ২০১১ সালের আদমশুমারি অনুসারে, ৯৯.৭৬% ভারতীয় যেকোন একটি ধর্মের অনুসারী হিসেবে চিহ্নিত হয়েছেন, যেখানে ০.২৪% তাদের ধর্মীয় পরিচয় প্রকাশ করেন নি। ২০১২ সালের উইন-গ্যালাপ গ্লোবাল ইনডেক্স অফ রিলিজিয়ন অ্যান্ড নাস্তিকতার প্রতিবেদনের মতে, ৮১% ভারতীয় ধর্মাবলম্বী, ১৩% ধর্মহীন, ৩% নাস্তিক, এবং ৩% অনিশ্চিত ছিলেন বা কোন প্রতিক্রিয়া দেখায়নি।
খ্রিস্টপূর্ব ষষ্ঠ শতাব্দীর (প্রাক-বুদ্ধ, প্রাক-মহাবীর) আগে ভারতে বেশ কয়েকটি শ্রমণ আন্দোলন বিদ্যমান ছিল বলে জানা যায়, যা ভারতীয় দর্শনে আস্তিক এবং নাস্তিক উভয় ঐতিহ্যকেই প্রভাবিত করেছিল। মার্টিন উইল্টশায়ার বলেন যে ভারতবর্ষে প্রত্যেকবুদ্ধ এবং শ্রাবক পর্যায়ের দুটি ধাপে শ্রমণ ঐতিহ্য বিকশিত হয়েছিল যার প্রথমটি ব্যক্তি পর্যায়ে এবং পরবর্তীতে শিষ্যদের আনুগত্য; এবং এভাবে বৌদ্ধ ও জৈন ধর্ম শেষ পর্যন্ত সাম্প্রদায়িক ভিত্তিতে আবির্ভূত হয়েছিল। উইল্টশায়ার বলেন, তাদের নিজস্ব মতবাদ তৈরি করতে এই ঐতিহ্যগুলি ইতোমধ্যে প্রতিষ্ঠিত ব্রাহ্মণ্যবাদী ধারণাগুলিতে আকৃষ্ট হয়েছিল।
ভারতীয় দর্শনে, হিন্দু দর্শনের ছয়টি প্রধান গোঁড়া (আস্তিক) মতবাদ রয়েছে- ন্যায়, বৈশিষিক, সাংখ্য, যোগ, মীমাংসা ও বেদান্ত, এবং পাঁচটি বড় প্রচলিত মতের বিরোধী (নাস্তিক) মতবাদ রয়েছে- জৈন, বৌদ্ধ, আজীবিক, অজান এবং চার্বাক দর্শন।
ভারতীয় আদমশুমারি স্পষ্টভাবে নাস্তিকদের গণনা করে না। ২০১১ সালের ভারতের আদমশুমারিতে, নিবন্ধন ফর্মে উত্তরদাতাকে ধর্মের অধীনে ছয়টি বিকল্পের মধ্যে থেকে একটি বেছে নিতে বলা হয়। "অন্যান্য" বিকল্প অপশনে নাবালক বা উপজাতি ধর্মগুলির পাশাপাশি নাস্তিক এবং অজ্ঞেয়বাদের জন্যও অপশন ছিল।
২০০৬-এ ডেন্টু কমিউনিকেশন ইনস্টিটিউট ইনক, জাপান গবেষণা কেন্দ্র (২০০৬) দ্বারা পরিচালিত, ওয়ার্ল্ড ভ্যালু সমীক্ষা অনুযায়ী, ৬.৬% ভারতীয় জানিয়েছেন যে তাদের কোনও ধর্ম নেই।
রাইস ইউনিভার্সিটির ইলাইন হাওয়ার্ড একলুন্ড পরিচালিত সমীক্ষায় দেখা গেছে যে:
চলমান সমীক্ষায় যুক্তরাজ্যের ১,৫৮১ জন এবং ভারতের ১,৭৬৩ জন বিজ্ঞানীর উপর জরিপ চালানো হয়।
কুলটিয়া ইউনিয়ন

কুলটিয়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি ইউনিয়ন।
খানপুর ইউনিয়ন, মণিরামপুর

খানপুর ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি ইউনিয়ন।
খেদাপাড়া ইউনিয়ন

খেদাপাড়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
চালুয়াহাটি ইউনিয়ন

চালুয়াহাটি ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
ঘুঘুদা নদীর তীরে গড়ে ওঠা এই ইউনিয়নের আয়তন ২৭.৫১ বর্গকিলোমিটার।
ঝাঁপা ইউনিয়ন

ঝাঁপা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
ঢাকুরিয়া ইউনিয়ন

ঢাকুরিয়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।
দুর্বাডাঙ্গা ইউনিয়ন

দুর্বাডাঙ্গা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।